wickkiey/tamil-wikipedia-chunked huggingface dataset:
# கதிர்வீச்சு

## உயிரணுவும் கதிர்வீச்சும்

அயனியாக்கும் கதிர்கள் உடல்நலனைப் பாதிக்கும் என்பது அனைவரும் அறிந்த ஒன்றே. உயிரணுக்களில் தோன்றும் விளைவே பல உயிரியல் விளைவுகளுக்குக் காரணமாகும்.400 கிரே அளவு கதிர்வீச்சு வெப்பநிலையினை ஒரு செல்சியசு கூட்டத் தேவைப்படுகிறது. இத்தகு வெப்ப விளைவே உயிரியல் விளைவுகளுக்கு காரணம் என்பதனை ஏற்க முடியாது. இதனையும் விட குறைந்த கதிர் ஏற்பளவு கூட வளர்சிதை மாற்றங்களை, இறப்பினைத் தோற்றுவிக்கக் காண்கிறோம். உயிரணுக்களில் காணப்படும் மிகவும் முக்கியப் பகுதி டி.என்.ஏ.. இதில் ஏற்படும் முறிவு அல்லது
பிறழ்ச்சி அடுத்தடுத்த உயிரணுப் பகுப்பின் போது எடுத்துச் செல்லப்படுவதால் சேதமுற்ற உயிரணுக்கள் பெருகுகின்றன. இது புற்று வளரக் காரணமாகலாம். உயிரணுக்களின் இறப்பிற்குக் காரணமாகும் நிலையில் அது புற்று நோயினைக் குணப்படுத்தவும் உதவும். இதிலிருந்து உயிரணுவில் கதிர் வீச்சின் தாக்கம் தெரிகிறது.
# கதிர்வீச்சு

## ஆதாரம்

- R.Hendee and R RusselRetenour. Medical immaging physics (உயிரணுவும் கதிர்வீச்சும்)
# புஜ்

## போக்குவரத்து வசதிகள்

புஜ் இரயில் நிலையம் மற்றும் விமான நிலையங்கள், புஜ் நகரத்தை அகமதாபாத், மும்பை, காந்திநகர், புதுதில்லி, பெங்களூரு, புனே, மற்றும் நாட்டின் முக்கிய நகரங்களுடன் இணைக்கிறது. மாநில பேரூந்துகள் குஜராத் மாநிலத்தின் பிற நகரங்களுடன் இணைக்கிறது.
# புஜ்

## மக்கள் வகைப்பாடு

2008ஆம் ஆண்டு கணக்குப்படி புஜ் பகுதியின் மக்கட்தொகை 136,429. அதில் ஆண்கள் 71,056 ஆகவும், பெண்கள் 65,373 ஆக உள்ளனர். மொத்த வீடுகள் எண்ணிக்கை 27,999ஆக உள்ளது..
# குறிஞ்சிவாணன்

**குறிஞ்சிவாணன்** (**பி. மாணிக்கம்**, தெமோதரை, பதுளை மாவட்டம், இலங்கை) குறிப்பிடத்தக்க ஈழத்துக் கவிஞர் ஆவார். 1963 இல் எழுதத் தொடங்கிய இவர் குறிஞ்சிவாணன் என்ற புனைபெயருடன் மாக்ணி, அக்கரைப்பாமா, சாகாமம் மணியன் போன்ற புனைபெயர்களிலும் கவிதைகள் எழுதியுள்ளார்.
# குறிஞ்சிவாணன்

## வாழ்க்கைக் குறிப்பு

மலையகத்தைப் பிறப்பிடமாகக் கொண்ட இவர் அக்கரைப்பற்றில் சிலகாலம் வாழ்ந்து தற்போது திருக்கோயில் பிரிவிலுள்ள சாகாமம் எனும் குடியேற்றக் கிராமத்தில் வசித்துவருகிறார்.
# குறிஞ்சிவாணன்

## கவிதையுலகில்

இவர் தனது 18 வது வயதில் 'வெற்றி நமதே' என்னும் தலைப்பில் வீரகேசரிக்கு தனது முதற்கவிதையை எழுதினார். தொடர்ந்து தினபதி, சிந்தாமணி, ராதா, சுதந்திரன், செய்தி போன்ற பத்திரிகைகளில் இவரது 100 க்கும் மேற்பட்ட கவிதைகள் பிரசுரமாகின. 1968 இல் 'கல்லச்சு இயந்திரம்' ஒன்றைத் தயாரித்து அதன்மூலம் 'மலைக்கீதம்' எனும் மெல்லிசைப் பாடல் தொகுதியொன்றை வெளியிட்டார். அடுத்து மலையக மக்களின் பிரச்சினைகளை மையமாகவைத்து 'தேனிசை' என்ற பாடல்தொகுப்பைப் பிரசுரித்தார். 1991 இல் ஐரோப்பிய நாடான பெர்லின் நகரில் அமரர் 'நடேசையர்' நினைவாக நடைபெற்ற தமிழ் இலக்கிய மகாநாட்டில் இவரது 50 கவிதைகள் பார்வைக்கு வைக்கப்பட்டன. இவர் அக்கரை மாணிக்கம், அமரர். கவிஞர் க.வடிவேல் கல்முனைப்பூபால், சி. கனகசூரியம் போன்றோருடன் கவியரங்குகளில் பங்குகொண்டு சிறந்த கவிதைகள் பாடியுள்ளார். 1996 இல் திருக்கோவிலில் நடைபெற்ற சாகித்திய விழாவில் எழுத்தாளர் 'அன்புமணி' அவர்களால் பொன்னாடை போர்த்திக் கௌரவிக்கப்பட்டார். 1998 இல் வெளியான 'இன்னும் விடியவில்லை' எனும் மரபுக் கவிதைத் தொகுதியில் இவரது கவிதைகளும் இடம்பெற்றுள்ளன. இன்றும் எழுதிக் கொண்டிருக்கிறார்.
# குறிஞ்சிவாணன்

## வெளிவந்த நூல்கள்

- மலைக்கீதம் (1968, மெல்லிசைப் பாடல் தொகுப்பு)
- தேனிசை (பாடல்தொகுப்பு - மலையக மக்களின் பிரச்சினைகளை மையமாகவைத்து )
- துயரம் சுமக்கும் தோழர்களாய் (2011, கவிதைத்தொகுப்பு)
# குறிஞ்சிவாணன்

## விருதுகள்

- புலவர்மணி ஆ. மு. சரீபுத்தீன் தமிழியல் விருது (ரூபாய் 10,000 பணத்துடன்) - *துயரம் சுமக்கும் தோழர்களாய்* கவிதைத்தொகுப்புக்கு
# பூவிக்ரமன்

**பூவிக்ரமன்** (654-679) என்பவன் ஒரு மேலைக் கங்க மன்னனாவான்
# பூவிக்ரமன்

## சாளுக்கியருடன் உறவு

இவன் பல்லவர்களுடனான உறவை முறித்துக்கொண்டு அவர்களின் பரம எதிரிகளான சாளுக்கியருடன் உறவைப் பலப்படுத்திக் கொண்டான். தனது மகளை இரண்டாம் புலிகேசிக்கு மணம் முடித்துக் கொடுத்தான். புலிகேசிக்குப் பிறகு தன் மகள்வழிப் பேரனை மன்னனாக்கப் பாடுபட்டான்.
# தகவற் பரிமாற்றத்திற்கான இந்திய நியமக் குறியீட்டு முறை

**தகவற் பரிமாற்றத்திற்கான இந்திய நியமக் குறியீட்டு முறை** (**இஸ்கீ**; *Indian Script Code for Information Interchange*, **ISCII**) என்பது இந்திய மொழிகளுக்கான ஒரு குறியீட்டு முறை, இது பெரும்பாலான மொழிகளையும், அதன் ஒலிபெயர்ப்பையும் குறிப்பிடத்தக்கது. பின்வரும் மொழிகளில் இஸ்கீ குறியீட்டு முறை: அஸ்ஸாமி, பெங்காலி (பங்களா) ஸ்கிரிப்ட், தேவநாகரி, குஜராத்தி, குர்முகி, கன்னடம், மலையாளம், ஒரியா, தமிழ், மற்றும் தெலுங்கு  
**இஸ்கீ** பரவலாக சில அரசு நிறுவனங்களால் பயன்படுத்தப்பட்டு வருகிறது. ஆனாலும் அதைப் பரவலாக மக்கள் ஏற்கவில்லை. **இஸ்கீ**-யைவிட இப்போது யுனிக்கோடே பெரும்பாலும் பயன்படுத்தப்படுகின்றது.
# தகவற் பரிமாற்றத்திற்கான இந்திய நியமக் குறியீட்டு முறை

## இஸ்கீ மாற்றுவதற்கு குறியீடு பக்கங்களை

- 57002 தேவநாகரி (இந்தி, மராத்தி, சமஸ்கிருதம், கொங்கனி)
- 57003 பெங்காலி
- 57004 தமிழ்
- 57005 தெலுங்கு
- 57006 அஸ்ஸாமி (பெங்காலி) அதே
- 57007 ஒரியா
- 57008 கன்னட
- 57009 மலையாள
- 57010 குஜராத்தி
- 57011 பஞ்சாபி (குர்முக்கி)
# தகவற் பரிமாற்றத்திற்கான இந்திய நியமக் குறியீட்டு முறை

## இஸ்கீ மாற்றுவதற்கு குறியீடு பக்கங்களை

### தமிழ் குறியீடு

தமிழ் குறியீடு **TSCII** திஸ்கீ, **TACE16**, **TAB**, **TAM** மற்றும் **Unicode** (யுனிகோட்) என பலவைகயான தமிழ் குறியீடுகள் வறலாற்றுப்பூர்வமாக படைக்கப்பட்டும், பயன்படுத்தப்பட்டும் வந்துள்ளன. 2010-இல் இருந்து தற்போது வரை யுனிக்கோட் (ஒருங்குறி) UTF-8 குறியீடு அதிகமாக பயன்படுத்தப்பட்டு வருகிரது.
# தகவற் பரிமாற்றத்திற்கான இந்திய நியமக் குறியீட்டு முறை

## குறியீட்டின் அமைப்பு

கீழே தேவநாக்ரி எழுத்துக்களின் குறியீட்டு அமைப்பு (Codepage layout) காணலாம். அஸ்ஸாமி, பெங்காலி, குஜராத்தி, அச்சுப், கன்னடம், மலையாளம், ஒரியா, தமிழ், மற்றும் தெலுங்கு குறியீடு செட் இதைப் பொலவே இருக்கின்றன. ஒவ்வொரு எழுத்துக்களின் தசம மதிப்பும் மற்றும் அதன் யுனிகோட் சமமான குறியீடும் காட்டப்பட்டுள்ளது.
# தகவற் பரிமாற்றத்திற்கான இந்திய நியமக் குறியீட்டு முறை

## குறியீட்டின் அமைப்பு

### இஸ்கீ அனைத்து மொழிகளூக்குமான குறியீட்டின் அமைப்பு (Codepage layout)

**மலையாளம்**  
| 0D02 |
| --- |
|}
# பீட்

**பீட் ** ( ; 672/673 – 26 மே 735) அல்லது **வணக்கத்திற்குரிய புனித பீட்** என்பவர் ஆங்கிலேயத் துறவியும், அறிஞரும் எழுத்தாளரும் ஆவார். இவரின் *ஆங்கிலேயத் திருச்சபையின் வரலாறு* (Historia ecclesiastica gentis Anglorum) என்னும் படைப்பு இவருக்கு *ஆங்கிலேய வரலாற்றின் தந்தை* என்னும் பட்டத்தைப் பெற்றுத்தந்தது.  
1899இல் திருத்தந்தை பதின்மூன்றாம் லியோ இவரை திருச்சபையின் மறைவல்லுநர் என அறிவித்தார். இப்பட்டத்தைப்பெற்ற ஒரே ஆங்கிலேயர் இவராவார். இவர் ஒரு சிறந்த மொழியியலாளரும், மொழிபெயர்ப்பு வல்லுநரும் ஆவார். இவரின் படைப்புகள் திருச்சபைத் தந்தையரின் கிரேக்க மற்றும் இலத்தீன் படைப்புகளை ஆங்கிலோ-சாக்சன் மக்கள் புரிந்துகொள்ளும் வகையில் எளிமையாக்கின.
# இளைய மகாமகம் 2015

**இளைய மகாமகம் 2015** கும்பகோணத்தில் இவ்வாண்டு நடைபெறும் சிறப்பான விழாவாகும். ஒவ்வொரு மகாமகத்தின்போது அதற்கு முதல் ஆண்டு இளைய மகாமக ஆண்டாகக் கொள்ளப்படும் நிலையில் 2015ஆம் ஆண்டு இளைய மகாமக ஆண்டாகக் கருதப்படுகிறது. கும்பகோணத்தில் இளைய மகாமகத்தை முன்னிட்டு சிவன் கோயில்களில் பந்தல்கால் முகூர்த்த விழா 3.2.2015 (திங்கட்கிழமை, ஜய, தை 20) நடைபெற்றது. இவ்விழா கும்பகோணம் கும்பேஸ்வரர் கோயில், சோமேஸ்வரன் கோயில் ஆகிய கோயில்களில் நடைபெற்றது. சுவாமி அம்பாளுக்கு சிறப்பு அர்ச்சனை, தீபாராதனை நடைபெற்றன. பின்னர் பந்தல் காலுக்கு அபிஷேகம் செய்யப்பட்டு பந்தல்கால் நடப்பட்டது.
# இளைய மகாமகம் 2015

## கொடியேற்றம்

### சைவக் கோயில்கள்

23.2.2015 (திங்கட்கிழமை, ஜய, மாசி 11) கும்பகோணத்திலுள்ள காசி விசுவநாதர் கோயில், ஆதிகும்பேஸ்வரர் கோயில், அபிமுகேஸ்வரர் கோயில், கௌதமேஸ்வரர் கோயில் ஆகிய கோயில்களில் கொடியேற்றம் நடைபெற்றது. தொடர்ந்து பத்து நாள் விழா தொடங்கியது. இவ்விழா நாட்களில் சேஷ, கமல, பூத, கிளி, யானை, மூஷிகம், மயில், ரிஷபம், கைலாச, குதிரை போன்ற பல்வேறு வாகனங்களில் வீதியுலா நடைபெறுவது சிறப்பானதாகும்.  
26.2.2015 (வியாழக்கிழமை, ஜய, மாசி 14) கும்பேஸ்வரர் கோயிலிலுள்ள 63 நாயன்மார்களுக்கும் சிறப்பு அபிஷேகமும், அலங்காரமும் செய்யப்பட்டு பின்னர் 63 நாயன்மார்கள் வீதியுலா நடைபெற்றது.  
27.2.2015 (வெள்ளிக்கிழமை, ஜய, மாசி 15) கும்பேஸ்வரர் கோயில், காசி விசுவநாதர் கோயில், அபிமுகேஸ்வரர் கோயில்களில் ஓலைச்சப்பரத்தில் இறைவனும் இறைவியும் வீதியுலா வந்தனர். கும்பேஸ்வரர் கோயிலிலிருந்து ஐந்து சப்பரங்கள் வீதியுலா வந்தன.
# இளைய மகாமகம் 2015

## கொடியேற்றம்

### வைணவக் கோயில்கள்

சிவன் கோயில்களில் நடைபெற்றதுபோலவே பெருமாள் கோயிலான வராகப்பெருமாள் கோயிலில் 24.2.2015 அன்று கொடியேற்றம் நடைபெற்றது. திருப்பணி நடைபெறுவதால் சக்கரபாணி கோயில், சார்ங்கபாணி கோயில் ஆகிய கோயில்களில் கொடியேற்றம் நடைபெறவில்லை.  
27.2.2015 அன்று வராகப்பெருமாள் கோயிலில் கருட சேவையுடன், ஓலைச்சப்பரத்தில் இறைவனும் இறைவியும் வீதியுலா வந்தனர்.
# இளைய மகாமகம் 2015

## தேரோட்டம்

9.2.2015 (திங்கட்கிழமை, ஜய, தை 26)கும்பேஸ்வரன் கோவிலில் இளைய மகாமகம் தேரோட்டம் நடத்துவதற்கு, தேருக்கு முகூர்த்தம் நடைபெற்றது  
3.3.2015 (செவ்வாய்க்கிழமை, ஜய, மாசி 19) கும்பகோணத்தில் கும்பேஸ்வரர், காசி விஸ்வநாதர், அபிமுகேஸ்வரர் ஆகிய கோயில்களில் தேரோட்டம் நடைபெற்றது. கும்பேஸ்வரர் கோயிலில் இரு தேர்களும், காசி விசுவநாதர், அபிமுகேஸ்வரர் கோயில்களில் ஒவ்வொரு தேரும் தேரோட்ட நிகழ்வில் கலந்துகொண்டது கண்கொள்ளாக்காட்சியாக இருந்தது. கும்பேஸ்வரர் கோயிலில் விநாயகர், சுப்ரமணியர், சண்டிகேஸ்ரர் ஆகிய மூவருக்கும் உரிய தேர்கள் புதுப்பிக்கப்பட்டு வருவதால், கும்பேஸ்வரர் எழுந்தருளிய தேரில் விநாயகரும், வள்ளிதெய்வானையுடன் கூடிய முருகப்பெருமானும், மங்களாம்பிகை எழுந்தருளிய தேரில் சண்டிகேசுவரரும் எழுந்தருளினர்.
# இளைய மகாமகம் 2015

## தீர்த்தவாரி

4.3.2015 (புதன்கிழமை, ஜய, மாசி 20) காலை 10.30 மணிக்கு மேல் தொடங்கி கும்பகோணம் மகாமக குளத்தில் தீர்த்தவாரி நடைபெற்றது. நகரம் முழுவதும் விழாக்கோலம் பூண்டிருந்தது. மகாமகக் குளக்கரையிலும், மகாமகக்குளத்தைச் சுற்றிலும் ஏராளமான பக்தர்கள் தீர்த்தவாரியைக் காணவும், புனித நீராடவும் வந்திருந்தனர்.  
கும்பேஸ்வரர் கோயில், நாகேஸ்வரர் கோயில், அபிமுகேஸ்வரர் கோயில், சோமேஸ்வரர் கோயில், ஏகாம்பரேஸ்வரர் கோயில், பாணபுரீஸ்வரர் கோயில் ஆகிய கோயில்களைச் சார்ந்த உற்சவமூர்த்திகள் அம்பாளுடன் ரிஷப வாகனத்தில் கோயிலிலிருந்து கிளம்பி கும்பகோணத்தில் உள்ள வீதிகளின் வழியாக மகாமகக் குளத்தை வந்தடைந்தனர். அஸ்திர தேவர்களுக்கு நடைபெற்ற சிறப்பு அபிஷேகத்தைத் தொடர்ந்து, நீராடல் நடைபெற்றது. அப்போது குளக்கரையில் இருந்த பக்தர்கள் குளத்தில் நீராடினர்.
# இளைய மகாமகம் 2015

## விடையாற்றி

### சைவக் கோயில்கள்

6.3.2015 (வெள்ளிக்கிழமை, ஜய, மாசி 23) கும்பேஸ்வரர் கோயில், சோமேஸ்வரர் கோயில், காசி விஸ்வநாதர் கோயில்களில் விடையாற்றி சிறப்பாக நடைபெற்றது.
# இளைய மகாமகம் 2015

## விடையாற்றி

### வைணவக் கோயில்கள்

6,7,8.3.2015 (வெள்ளி,சனி, ஞாயிறு ஜய, மாசி 23, 24,25) வராகப்பெருமாள் கோயிலில் விடையாற்றி விமரிசையாக நடைபெற்றது.
# டிரென்ட் போல்ட்

**டிரென்ட் அலெக்சாந்தர் போல்ட்** (*Trent Alexander Boult*, பிறப்பு: 22 சூலை 1989) என்பவர் நியூசிலாந்து துடுப்பாட்ட வீரர் ஆவார். இவர் இடது-கை விரைவு-நடுத்தரப் பந்துவீச்சாளரும், வலது-கை மட்டையாளரும் ஆவார். நவம்பர் 2019 நிலவரப்படி ஐசிசியின் ஒருநாள் பந்துவீச்சாளர்கள் தரவரிசையில் 2வது இடத்தில் உள்ளார்.  
நியூசிலாந்து அணிக்காக தேர்வுப் போட்டிகளில் 2011ஆம் ஆண்டும் ஒருநாள் போட்டிகளில் 2012ஆம் ஆண்டும் போல்ட் அறிமுகமானார். சனவரி 2016இல் ஐசிசியின் ஒருநாள் பந்துவீச்சாளர்கள் தரவரிசையில் முதலிடம் பிடித்தார். சூலை 2019இல் நியூசிலாந்து அணிக்காக உலகக்கிண்ணப் போட்டிகளில் மும்முறை வீழ்த்திய முதல் வீரர் ஆனார்.
# பதின்மூன்றாம் லியோ (திருத்தந்தை)

**திருத்தந்தை பதின்மூன்றாம் லியோ** (2 மார்ச் 1810 &ndash; 20 ஜூலை 1903), இயற்பெயர் **வின்சேன்ஸோ ஜொவாக்கீனோ ரஃபயேல் லூயிஜி பெச்சி** என்பவர் கத்தோலிக்கத் திருச்சபையின் திருத்தந்தையாக 20 பெப்ரவரி 1878 முதல் 1903இல் தனது இறப்புவரை இருந்தவர் ஆவார். இவர் இத்தாலிய துறை குடும்பத்தைச்சேர்ந்தவர். 93ஆம் அகவை வரை திருத்தந்தையாக இருந்ததால், திருத்தந்தையர்களுள் மிக மூத்த அகவைவரை பணியாற்றியவர் இவர் ஆவார். ஒன்பதாம் பயஸ் மற்றும் இரண்டாம் அருள் சின்னப்பருக்கு அடுத்து மிக நீண்ட காலம் ஆட்சி செய்தவர் இவர் ஆவார்.  
இவர் அறிவுசார் இறையியலுக்காகப் பெரிதும் அறியப்படுகின்றார். கத்தோலிக்க மரியாளியலில் இவரின் பங்கு குறிக்கத்தக்கது. இவர் செபமாலை மற்றும் உத்தரிய பக்தியினை வளர்க்க முனைந்தார். செபமாலையினைக்குறித்து 11 சுற்றுமடல்களை எழுதியதால் இவர் *செபமாலையின் திருத்தந்தை* எனறு அழைக்கப்படுகின்றார். 1870க்குப்பின்பு திருத்தந்தை நாடுகளின்மேல் தனது ஆட்சிக்காலம் முழுவதும் அதிகாரம் இல்லாமல் இருந்த முதல் திருத்தந்தை இவர் ஆவார்.  
ஜூலை 20, 1903 அன்று தனது 93ஆம் அகவையில் இவர் காலமானார். முதலில் புனித பேதுரு பேராலயத்தில் இவர் அடக்கம் செய்யப்பட்டாலும், பின்னாட்களில் இலாத்தரன் யோவான் முதன்மைப் பேராலயத்துக்கு இவரின் கல்லறை மாற்றப்பட்டது.
# அலங்

**அலாங்** ( Alang) இந்தியாவின், குஜராத் மாநிலத்தின் பவநகர் மாவட்டத்தில் அமைந்த துறைமுக நகரம். காம்பத் வளைகுடாவில் நீண்ட கடற்கரை கொண்ட இந்நகரில் கடந்த 30 ஆண்டுகளாக அனைத்து வகையான கப்பல்களை உடைக்கும் தொழில் நடைபெறுகிறது.அலாங் கடற்கரை நகரம் பவநகரிலிருந்து 50 கி. மீ., தொலைவில் உள்ளது.
# அலங்

## கப்பல் உடைக்கும் தொழில்

உலக அளவில் பயணத்திற்கு பயனில்லாத கப்பல்களில் பாதிக்கு மேற்பட்டவைகள் அலாங் கடற்கரைக்கு கொண்டு வரப்பட்டு, கப்பலின் பாகங்களை தனித்தனியாக பிர்த்தெடுத்து, மறு சுழற்சி முறையில் பயன்படுத்துகின்றனர்.. அலாங் நகரத்தின் கப்பல்கள் உடைக்கும் தொழிற்சாலையை, உலகத்தின் மிகப்பெரிய கப்பல்களின் இடுகாடு என அழைக்கின்றனர்.
# அலங்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, 1,443 குடியிருப்புகள் கொண்ட அலாங்கின் மொத்த மக்கள்தொகை 8,309 ஆகும். அதில் ஆண்கள் 4,332 மற்றும் 3,977 பெண்கள் உள்ளனர். பாலின விகிதம் 1000 ஆண்களுக்கு 918 பெண்கள் வீதம் உள்ளனர். 6 வயதிற்குட்பட்ட குழந்தைகள் 1306 (15.72%) ஆக உள்ளனர். சராசரி எழுத்தறிவு 72.53% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே மற்றும் ஆக உள்ளனர். மக்கள்தொகையில் இந்துக்கள் 97.28%, இசுலாமியர் 2.47% மற்றும் 0.19% ஆகவுள்ளனர்.
# அலங்

## மித்தி விர்தி அனுமின் நிலையம்

அலாங் நகரத்தின் கப்பல்கள் உடைக்கும் தொழிற்சாலைக்கு வடக்கே 3 கிலோ மீட்ட தொலைவில், மித்தி விர்தி அல்லது விராடி பகுதியில் 6600 மெகா வாட் திறன் கொண்ட அணுமின் நிலையம் அமைக்க தேசிய மின் கழகத்தின் வரைவு நகலுக்கு இந்திய அரசு ஒப்புதல் அளித்துள்ளது. . ஆனால் இப்பகுதி மக்கள் அணு மின் நிலையத் திட்டத்திற்கு கடும் எதிர்ப்பு காட்டியதால், தற்காலிகமாக திட்டம் நிறுத்தி வைக்கப்பட்டுள்ளது.
# பிலிம்பேர் சிறந்த நடிகை விருது (தெலுங்கு)

**சிறந்த நடிகைக்கான பிலிம்பேர் விருது - தெலுங்கு** ஆண்டுதோறும் தெலுங்கு மொழித் திரைப்படங்களில் சிறப்பான நடிப்பை வெளிப்படுத்தும் நடிகை என்னும் பிரிவில் பிலிம்பேர் பத்திரிக்கையால் வழங்கப்படும். இது பிலிம்பேர் விருதுகளில் உள்ள ஒரு பிரிவாகும். இவ்விருது 1972 ஆவது ஆண்டில் இருந்து வழங்கப்பட்டு வருகிறது. இதை அதிக முறை வென்றவர் விஜயசாந்தி ஆவார்.
# பிலிம்பேர் சிறந்த நடிகை விருது (தெலுங்கு)

## வெற்றியாளர்கள்

| உசாத்துணை |  |  |  |
| --- | --- | --- | --- |
| 2013 | நித்யா மேனன் | *குண்டே ஜாரி கல்லந்தய்யிந்தி* |  |
| 2012 | சமந்தா | *நான் ஈ (திரைப்படம்)* |  |
| 2011 | நயன்தாரா | *சிரீ ராம ராச்சியம்* |  |
| 2010 | அனுசுக்கா | *வேதம்* |  |
| 2009 | அனுசுக்கா | *அருந்ததி* |  |
| 2009 | சுவாதி ரெட்டி | *அசுட்டா சாம்மா* |  |
| 2007 | திரிசா | *ஆடவரி மாடாலாகு அர்தாலு வெருலே* |  |
| 2006 | ஜெனிலியா | *பொமரில்லு* |  |
| 2005 | திரிசா | *நுவ்வொஸ்தானண்டே நேனொத்தண்டானா (திரைப்படம்)* |  |
| 2004 | திரிசா | *வர்சம்* |  |
| 2003 | அசின் (நடிகை) | *அம்மா நன்னா ஓ தமிழ் அம்மாயி* |  |
| 2002 | சதா | *ஜெயம்* |  |
| 2001 | பூமிகா சாவ்லா | *குசி* |  |
| 2000 | ரிச்சா பலோட் | *நுவ்வே காவாலி* |  |
| 1999 | சௌந்தர்யா | *ராஜா* |  |
| 1998 | சௌந்தர்யா | *அந்தப்புரம்* |  |
| 1997 | விஜயசாந்தி | *ஓசே ராமுலாம்மா* |  |
| 1996 | தபூ | *நின்னே பெல்லாடாட்டா* |  |
| 1995 | சௌந்தர்யா | *அம்மோரு* |  |
| 1994 | ஆமானி | *சுபா லக்ணம்* |  |
| 1993 | விஜயசாந்தி | *போலீசு லாக்அப்* |  |
| 1992 | ரேவதி (நடிகை) | *அங்குரம்* |  |
| 1991 | ஶ்ரீதேவி | *சாகானா சாகானம்* |  |
| 1990 | விஜயசாந்தி | *கர்த்தவ்யம்* |  |
| 1989 | விஜயசாந்தி | *பாரத நாரி* |  |
| 1988 | பானுப்ரியா (நடிகை) | *சுவர்ணகமலம்* |  |
| 1987 | சுமலதா | சுருதி லயாலு |  |
| 1986 | லட்சுமி | *சரவண மெகாலு* |  |
| 1985 | விஜயசாந்தி | *பிராதிகதனா* |  |
| 1978 | தல்லூரி ரமேசுவரி | *சீதா மா லட்சுமி* |  |
| 1977 | ஜெயசுதா | *அம்மே கதா* |  |
| 1976 | ஜெயசுதா | *ஜயோதி* |  |
| 1975 | வாணிஸ்ரீ | *ஜீவன ஜயோதி* |  |
| 1974 | வாணிஸ்ரீ | *கிருஷ்ணவேணி* |  |
| 1973 | வாணிஸ்ரீ | *ஜீவன தரங்கலு* |  |
| 1972 | ஜெயலலிதா | *சிரீ கிருசுண சத்யா* | } |
# புலிமங்கலம்

**புலிமங்கலம்** என்பது புலியைக் கொன்ற வீரனுக்கு அக்காலத்தில் எடுக்கப்பட்ட பாராட்டு விழா ஆகும்.
அவ்வீரனை புலிமேல் அமர்த்திப் பல்லக்கில் ஊர்வலம் செய்து பூமாலைகளும்,பரிசுகளும் தந்து பாராட்டி விழா எடுப்பர். புலியைக் கொன்ற காட்சிகள் வீரத்தின் வெற்றிச் சின்னங்களாக கிருட்டிணகிரி மாவட்டத்தில் பாறை ஓவியங்களாக கிடைத்துள்ளன கிடைத்த இடங்கள் மல்லசந்திரம், மகராசாகடை அருகில் பூதிக்குட்டை, கந்திலி மலை,பாண்டவர் பண்டா போன்ற சில இடங்களில் கண்டறியப்பட்டுள்ளன.
# பிலிம்பேர்

**பிலிம்பேர்** என்பது பாலிவுட் என்று அழைக்கப்படும் இந்தி சினிமா பற்றிய ஒரு ஆங்கில மொழி இதழாகும். இது டைம்சு குழுவின் சார்பு நிறுவனமான வேர்ல்ட் வைட் மீடியாவால் 1952 ஆம் ஆண்டிலிருந்து வெளியிடப்படுகிறது. 1954 ஆம் ஆண்டிலிருந்து இவ்விதழ் பிலிம்பேர் விருதுகள், தென்னிந்திய பிலிம்பேர் விருதுகள், கிழக்கு பிலிம்பேர் விருதுகள் போன்ற விருதுகளை வழங்கி வருகிறது.
# பிலிம்பேர்

## வரலாறு

இவ்விதழானது 1952 ஆம் ஆண்டில் டைம்சு குழுமத்திலிருந்து வெளியானது. இந்தியன் எக்சுபிரசு செய்தித்தாள் தொடங்கப்பட்ட ஒரு வருடத்திற்குப் பிறகுதான் பிலிம்பேர் வெளியிடப்பட்டது. 1953 ஆம் ஆண்டில் பிலிம்பேர் விருதுகள் முதல் முறையாக வழங்கப்பட்டன. முதலில் இந்தி திரைப்படங்களுக்கான முதல் பிலிம்பேர் விருதுகள் வழங்கப்பட்டது. அதே ஆண்டில் தமிழ், தெலுங்கு, மலையாளம் மற்றும் கன்னட மொழித் திரைப்படங்களுக்கும் விருது கொடுக்கும் விழா தொடங்கப்பட்டது. இது விருதுகள் அகாடமி விருதுகளை அடிப்படையாகக் கொண்டவை, வெற்றியாளர்களை வாசகர்களின் வாக்குகள் மூலம் தீர்மானிக்கப்பட் டது, இதனால் "பிரபலமான விருதுகள்" என்று அழைக்கப்படுகிறது. 2014 இலிருந்து பிலிம்பேர் விருதுகள் மேற்கு வங்காளம், ஒடியா, அசாமிய மொழி திரைப்படங்களுக்கும் வழங்கப்படுகிறது.
# பிலிம்பேர்

## மேலும் பார்க்க

- தென்னிந்திய பிலிம்பேர் விருதுகள்
- பிலிம்பேர் விருதுகள்
# வி. வி. ராஜன் செல்லப்பா

**வி. வி. ராஜன் செல்லப்பா ** ஓர் இந்திய அரசியல்வாதியும், மதுரை மாநகராட்சியின் மேயரும் ஆவார். அனைத்திந்திய அண்ணா திராவிட முன்னேற்றக் கழகம் கட்சியின் உறுப்பினரான இவர், 1992 இலிருந்து 1998 வரை தமிழ்நாட்டிலிருந்து மாநிலங்களவை உறுப்பினராகவும் பதவி வகித்துள்ளார்.  
அக்டோபர் 2011 இல் நடைபெற்ற உள்ளாட்சித் தேர்தலில் அஇஅதிமுக சார்பில் போட்டியிட்டு தன்னை எதிர்த்துப் போட்டியிட்ட திமுகவின் பாக்கியநாதனைத் தோற்கடித்து மதுரை மேயரானார்.  
2016ஆம் ஆண்டில் தமிழ்நாடு சட்டமன்றத் தேர்தலில் மதுரை வடக்கு சட்டமன்றத் தொகுதிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டவர். 2021 ஆம் ஆண்டில் நடைபெற்ற சட்டமன்றத் தேர்தலில் திருப்பரங்குன்றம் தொகுதியில் இருந்து அதிமுக சார்பில் சட்டமன்ற உறுப்பினரானார். இவர் இந்தியத் தேசிய காங்கிரசு (செகசீவன்ராம்) வேட்பாளராக போட்டியிட்டார்.
# கர்தினால் குழாமின் பொருளாளர்

**கர்தினால் குழாமின் பொருளாளர்** இவர் கத்தோலிக்கத் திருச்சபையில் கர்தினால் குழாமின் கணக்கர் ஆவார். கர்தினால் குழாமின் அனைத்துச் சொத்துக்களையும், அவற்றின் பராமரிப்பு , நிதி மற்றும் வருவாயினை நிர்வகிப்பது இவரின் பணியாக இருந்தது. மேலும் இறந்த கர்தினாலுக்காகத் திருப்பலி நிறைவேற்றுவதும், ஆலோசனைக்குழுவின் செயல்பாடுகளைப் பதிவு செய்வதும் இவரின் பணியாக இருந்தது.  
1150இல் திருத்தந்தை மூன்றாம் யூஜினால் இப்பதவி நிறுவப்பட்டதாக எண்ணப்பட்டாலும் திருத்தந்தை மூன்றாம் இன்னசெண்டின் காலம் வரை, குறிப்பாக 1272க்கு முன்னர் இப்பதவி இருந்ததற்குச் சான்றாக எவ்வித ஆவணமும் இல்லை.  
1997இல் இப்பதவி தேவையற்றதானதால், கலைக்கப்பட்டது.
# அ. வின்சென்ட்

**அலோய்சியசு வின்சென்ட்** (*Aloysius Vincent*, 14 சூன் 1928 – 25 பெப்ரவரி 2015) 1960ஆம் ஆண்டு முதல் மலையாளம், தமிழ், தெலுங்கு மற்றும் இந்தி திரைப்படங்களில் ஒளிப்பதிவாளராகவும், இயக்குநராகவும் பணியாற்றியவர். கேரள மாநிலத்தின் கோழிக்கோட்டில் பிறந்த, இவர் தமிழ்த் திரைப்பட இயக்குநர் சிறீதருடன் பல சிறப்பானப் படங்களில் பணி புரிந்துள்ளார். 1974ஆம் ஆண்டில் வெளியான *பிரேம்நகர்* என்ற தெலுங்கு படத்திற்காக பிலிம்பேர் விருது பெற்றுள்ளார். இவரது கடைசி மலையாளத் திரைப்படமாக 1985இல் வெளியான முப்பரிமாணத் திரைப்படமான *பவுர்ணமி இராவில்* அமைந்தது.
2003ஆம் ஆண்டில் *இந்திய ஒளிப்பதிவாளர் சங்கம்* (ISC) இவருக்கு கே. கே. மகசன், வி.கே.மூர்த்தியுடன் கௌரவ அங்கத்துவம் வழங்கியது.  
உடல் நலக்குறைவால் 25 பிப்ரவரி 2015 அன்று தனது 86ஆவது அகவையில் சென்னையில் காலமானார்.
# அ. வின்சென்ட்

## ஒளிப்பதிவு செய்த சில திரைப்படங்கள்

1. அமரதீபம் (1957)
1. உத்தம புத்திரன் (1958)
1. கல்யாணப் பரிசு (1959)
1. விடிவெள்ளி (1960)
1. தேன் நிலவு (1961)
1. போலீஸ்காரன் மகள் (1962)
1. நெஞ்சம் மறப்பதில்லை (1963)
1. காதலிக்க நேரமில்லை (1964)
1. எங்க வீட்டுப் பிள்ளை (1965)
1. அடிமைப்பெண் (1969)
1. பிரேம் நகர் (தெலுங்கு) (1971)
1. வசந்த மாளிகை (1972)
1. கௌரவம் (1973)
1. அன்னமய்யா (தெலுங்கு) (1997)  
**இயக்கிய திரைப்படங்கள்**
1. துலாபாரம் (1969)
1. நாம் பிறந்த மண் (1977)
# கர்தினால் குழாம்

**கர்தினால் குழாம்** என்பது கத்தோலிக்க திருச்சபையின் கர்தினால் அவையினைக்குறிக்கும். ஆலோசனைக்குழுக் கூட்டத்தில் திருத்தந்தைக்கு திருச்சபை விவகாரங்களில் அறிவுரைக்கூறுவது இக்குழுவின் முதன்மைப்பணியாகும். மேலும் இறப்பாலோ பணித்துறப்பாலோ திருத்தந்தையின் பணி இடம் காலியாகுபோது, ஒரு புதியத் திருத்தந்தையினை தேர்வு செய்வது இவர்களின் கடமையாகும். இக்குழாமுக்கு இரு திருத்தந்தையர்களின் ஆட்சிக்கு இடைப்பட்ட காலம் தவிற பிற காலகட்டத்தில் எவ்வித அதிகாரமும் கிடையாது. அக்காலகட்டத்திலும் கூட மிகவும் குறுகிய அதிகாரமே இவர்கள் பெறுவர்.  
கர்தினால் குழு முதல்வர் மற்றும் துணை முதல்வர் ஆகியோர் கர்தினால் குழாம் கூடும்போது அக்கூட்டத்திற்குத் தலைமை வகிப்பர். புறநகர் ஆலய உரிமைத் தகுதி பெற்ற கர்தினால்கள் மட்டும் இப்பதவியினை வகிக்கலாம். தலைமை வகிப்பதைத்தவிர இவர்களுக்கு பிற கர்தினால்கள் மேல் எவ்வித அதிகாரமும் இல்லை.  
வத்திக்கான் நகரின் கர்தினால் செயலர், உரோமை செயலகங்களின் தலைவர்கள், உரோமை ஆயர் பொதுப் பதில்குரு, வேனிசின் மறைமுதுவர், இலிஸ்பனின் மறைமுதுவர் ஆகியப்பதவிகளை வகிப்போர் கர்தினால்களாக இருப்பது வழக்கம். ஆயினும் இதற்கு சில தற்காலிக விதிவிலக்குகள் உண்டு.  
வத்திக்கான் நாட்டின் சட்டப்படி சட்டவாக்க அவை, வத்திக்கான் நகருக்கான திருத்தந்தை ஆணைக்குழு ஆகியவற்றின் உறுப்பினர்கள் கர்தினால்களாக இருக்க வேண்டும்.
# கட்ச் பாலைவனம்

மான்கள் கூட்டம்]]  
**கட்ச் பாலைவனம்** அல்லது **ரண் ஆஃப் கட்ச்** (Rann of Kutch) , *ரண்* என்ற குஜராத்திச் சொல்லுக்கு பாலைவனம் எனப் பொருள்.  
உப்புக் கனிமங்கள் கொண்ட 10,000 சதுர மைல் பரப்பளவுடைய சதுப்பு நிலமாகும். இந்நிலப்பகுதி இந்தியாவின், குஜராத் மாநிலம், கட்ச் மாவட்டத்திலும், பாகிஸ்தான் நாட்டின் சிந்து மாநிலத்திலும் பரந்து உள்ளது.  
குஜராத்தில் உள்ள 'ரண் ஆஃப் கட்ச்' உலகின் பெரிய **உப்பு பாலைவனம்** என்னும் சிறப்பை பெற்றுள்ளது. அகமதாபாத்திலிருந்து 320 கி.மீ., தொலைவில் ரான் ஆப் கட்ச் உள்ளது. உப்பு கலந்த களிமண் நிலம் கொண்டது. *பன்னி* எனப்படும் புல்வெளி பகுதிகள் ரான் ஆப் கட்ச் கொண்டிருப்பதால் கால்நடை வளர்ப்பு மற்றும் பால் உற்பத்தி தொழில் சிறப்பாக உள்ளது..  
ரண் ஆஃப் கட்ச் பகுதி, கட்ச்சின் பெரிய பருவகால உவர் சதுப்பு நிலம் (Great Raan of Kutch) என்றும் சிறிய ரண் ஆஃப் கட்ச் (Little Raan of Kutch) என்று இரண்டு முக்கியப் பகுதிகளாக அமைந்துள்ளது.  
இங்கு வளரும் சதுப்பு நில அலையாத்தித் தாவரங்கள், இப்பகுதிக்கு இயற்கை அரணாக உள்ளன. . நீல்காய் எனப்படும் மான்கள் மற்றும் ஆசியக் காட்டுக் கழுதைகள் இனங்கள் இப்பகுதியில் அதிகம் உள்ளன.
# கட்ச் பாலைவனம்

## வனவிலங்கு சரணாலயங்களும் காப்புக்காடுகளும்

ரண் ஆஃப் கட்ச் பகுதியில் அமைந்துள்ள வனவிலங்குகள் சரணாலயங்கள் மற்றும் காப்புக்காடுகள்:
1. இந்திய காட்டு கழுதை சரணாலயம்
1. கட்ச் பாலைவன விலங்குகள் காப்பகம்
1. கட்ச் பஸ்தர் வனவிலங்குகள் காப்பகம்
1. பன்னி புல்வெளி காப்புக் காடுகள்
1. சாரி-தந்து சதுப்புநில காப்புக் காடுகள்
# கட்ச் பாலைவனம்

## இதனையும் காண்க

- கட்ச்சின் பெரிய பருவகால உவர் சதுப்பு நிலம்
- கட்ச் இராச்சியம்
# வத்திக்கான் நகரின் கர்தினால் செயலர்

**வத்திக்கான் நகரின் கர்தினால் செயலர்** அல்லது **வத்திக்கான் நகருக்கான திருத்தந்தையின் செயலர்** அல்லது **திருப்பீடச் செயலர்** என்பவர் உரோமை செயலகங்களில் முகவும் குறிக்கத்தக்கதும், பழையதுமான வத்திக்கான் செயலகத்தின் தலைவர் ஆவர். வத்திக்கான் நகர் மற்றும் திருப்பீடம் ஆகியவற்றின் அரசியல் மற்றும் வெளியுறவு செயல்பாடுகளை இச்செயலகம் திருத்தந்தையின் பெயரால் செய்கின்றது. தற்போதய செயலர் கர்தினால் பெத்ரோ பெரோலின் ஆவார்.  
செயலரை நியமிப்பவர் திருத்தந்தை ஆவார். இப்பதவியினை வகிப்பவர் ஒரு கர்தினாலாக இருக்க வேண்டும். இப்பதவி இடம் காலியானால், கர்தினால் அல்லாத ஒருவர் சார்பு-நிலை செயலராக (Pro-Secretary) இப்பதவியினை வகிக்கலாம். திருத்தந்தையின் ஆட்சிப்பீடம் காலியாகும் போது இவரின் பதவிக்காலம் முடிவுறும்.
# சங்கவை (நாவல்)

**சங்கவை** என்பது ஜோசஃபின் ஜெயசாந்தி எழுதிய ஒரு புதினம் ஆகும். கல்லூரிப் படிப்பிற்காக திருநெல்வேலியிலிருந்து சென்னைக்குச் சென்று விடுதியில் தங்கி படிக்கும் பிரதான கதாபாத்திரம் சங்கவை. தமிழ்ச்செல்வி மற்றும் ஈஸ்வரி அவளது தோழியர். இந்த மூன்று பெண்களின் கல்லூரி வாழ்க்கை மற்றும் அவர்கள் சார்ந்திருக்கும் ஊர்களில் நடக்கும் சம்பவங்கள் கதையாகப் புனையப்பட்டுள்ளது.
# சங்கவை (நாவல்)

## சிறப்பு

927 பக்கங்களைக் கொண்ட சங்கவை, தமிழில் பெண் எழுத்தாளரால் எழுதப்பட்டுள்ள மிக நீண்ட புதினம் என்ற பெருமையைப் பெற்றுள்ளது.
# சங்கவை (நாவல்)

## விமர்சனங்கள்

ஆயிஷா இரா. நடராசன் 'படித்ததில் பிடித்தது 50க்கு 50' என்கிற தலைப்பில் எழுதிய கட்டுரையில் மிகப் பெரிய நாவல், பெண் கல்வி பற்றிய நாவல் எனக் குறிப்பிட்டிருப்பதோடு பல்வேறு அதிர்ச்சிகளை எதிர்கொள்ளச் செய்கிற நாவல் என்றும் குறிப்பிடுகிறார்.  
எழுத்தாளர் இமையம் அண்ணாமலை எழுதியுள்ள விமர்சனக் கட்டுரையில், "சங்கவை ஒரு நாவலல்ல. பல நாவல்களின் தொகுப்பு." என்று எழுதியுள்ளார்.
# சங்கவை (நாவல்)

## விருது

2015-ம் ஆண்டிற்கான திருமதி ரங்கம்மாள் தமிழ் நாவல் பரிசு சங்கவை நாவலுக்கு கஸ்தூரி சீனிவாசன் அறநிலையத்தின் வழி கிடைத்த முதல் அங்கீகாரம்.  
2016-ம் ஆண்டு திருப்பூர் இலக்கிய விருது விழாவில் சிறந்த தமிழ் நாவலுக்கான பரிசு சங்கவை நாவலுக்கு கிடைத்தது. இவ்விருது கவிஞர் சுகந்தி சுப்பிரமணியம் நினைவாக வழங்கப்படுவதாகும்.
# தூய உரோமைத் திருச்சபையின் பொருளாளர்

**தூய உரோமைத் திருச்சபையின் பொருளாளர்** என்பது கத்தோலிக்க திருச்சபையின் மிகவும் குறிக்கத்தக்க ஆட்சிப்பணிகளில் ஒன்றாகும். திரு ஆட்சிப்பீடத்தின் சொத்து மற்றும் வருவாயினை நிர்வகிக்கும் பொறுப்பு இவருடையதாகும். முக்காலத்தில் திருத்தந்தை நாடுகளின் நிதி நிர்வாகமும் இவருடையதாக இருந்தது.  
வத்திக்கான் நாட்டின் சட்டப்படி இப்பதவியினை ஒரு கர்தினால் மட்டுமே வகிக்க முடியும். இவ்வழக்கம் 15ம் நூற்றாண்டிற்கு முன் இருந்ததற்குச் சான்றில்லை. இப்பதவியினை வகிப்பவரின் ஆட்சி முத்திரையில் தங்கம் மற்றும் வெள்ளி சாவிகளுடன் சிவப்பு மற்றும் மஞ்சள் நிற பட்டைகளை உடைய குடை பொறிக்கப்பட்டிருக்கும். இவையே இரு திருத்தந்தையர்களின் ஆட்சிக்கு இடைப்பட்ட காலத்தில் திரு ஆட்சிப்பீடத்தின் சின்னமுமாகும்.  
டிசம்பர் 20, 2014 அன்று திருத்தந்தை பிரான்சிசு கர்தினால் ஜீன்-லூயிஸ் தாவ்ரானை தூய உரோமைத் திருச்சபையின் பொருளாளராக நியமித்தார்.
# தூய உரோமைத் திருச்சபையின் பொருளாளர்

## பணிப்பொறுப்புகள்

இப்பதவியினை வகிப்போர் திருத்தந்தையின் இறப்பை உறுதிசெய்ய வேண்டும். மருத்துவரால் திருத்தந்தை இறந்ததாக அறிவிக்கப்பட்டதை உறுதி செய்தப்பின்பு திருத்தந்தையின் மோதிரத்தைப் பிற கர்தினால்களின் முன்னிலையில் இவர் உடைக்க வேண்டும். போலி ஆவணங்கள் உருவாக்காமல் தடுப்பதற்கும் திருத்தந்தையின் ஆட்சி முடிவுற்றது என்பதை குறிப்பதற்கும் இவ்வாறு செய்யப்படுகின்றது. இதன்பின்னர் பொருளாளர் உரோமைச் செயலகங்களுக்கு, குறிப்பாக கர்தினால் குழு முதல்வருக்கு திருத்தந்தையின் இறப்புச்செய்தியினை அறிவிப்பார். திருத்தந்தையின் இறப்புச்சடங்குகளுக்கும் புதிய திருத்தந்தைத் தேர்தலுக்கும் ஏற்பாடு செய்வார்.  
புதிய திருத்தந்தை தேர்வு செய்யப்படும் வரை, இரு திருத்தந்தையர்களின் ஆட்சிக்கு இடைப்பட்ட காலத்தில் இவரே வத்திக்கான் நகரின் நாட்டுத் தலைவர் பணியினை செய்வார். எனினும் இக்காலத்தில் இவர் கத்தோலிக்க திருச்சபையின் தலைவர் அல்ல என்பது குறிக்கத்தக்கது. இக்காலத்தில் கத்தோலிக்க திருச்சபையினை வழிநடத்தும் பணி கர்தினால் குழாமுக்கு உரியது ஆகும்.
# வார்ப்புரு:Infobox Bishopric

| subheader =  
| imagestyle = padding-bottom: 0.4em;  
| image =
| caption = }
| image2 = }
| caption2 = }  
| data1 =  
| label2 = பட்டம்
| data2 = }
| label3 = நாடு
| data3 = }
| label4 = மறைமாநிலம்
| data4 = }
| label5 = உயர்மறைமாவட்டம்
| data5 = }
| label6 = மறைமாவட்டம்
| data6 = }
| label7 = மறைமாவட்டப் பேராலயம்
| data7 = }
| label8 = பதவி வகித்த
முதலாமவர்
| data8 = }}
| label9 = நிறுவப்பட்டது
| data9 = }
| label10 = இணையதளம்
| data10 = }
}}
<noinclude></noinclude>
# முக்தாம்பாள் சத்திரம்

**முக்தாம்பாள் சத்திரம்** என்பது தஞ்சாவூர் மாவட்டத்திலுள்ள ஒரு சத்திரம் ஆகும். இது தஞ்சாவூர் மராத்திய அரசரான சரபோஜியால் இராமேசுவரம் செல்லும் பயணிகளின் வசதிக்காக அமைக்கப்பட்டது ஆகும்.
# முக்தாம்பாள் சத்திரம்

## அமைவிடம்

முக்தாம்பாள் சத்திரம் தஞ்சாவூர் மாவட்டம் ஒரத்தநாட்டில் உள்ளது. சத்திரம் அமைந்துள்ள பகுதி முக்தாம்பாள்புரம் எனப்படும். இந்த சத்திரமானது 1802 ஆம் ஆண்டு சனவரி 16 ஆம் நாள் பொங்கல் நாளை ஒட்டித் திறக்கப்பட்டதாக அங்கு உள்ள கல்வெட்டு தெரிவிக்கிறது. முக்தாம்பாள் சத்திரம் ஒரத்தநாடு சத்திரம் எனப்பெறும். இது 16-1-1802 துன்மதி புஷ்யசுத்த திரயோதசியில் கட்டத் தொடங்கப் பெற்றதாதல் வேண்டும். இச்சத்திரத்தின் தோற்றத்தைப் பற்றிப் போன்ஸ்லே வமிச சரித்திரம் தமிழாக்கம் பக்கம் 196இல் கூறப்பெற்றுள்ளது.
# முக்தாம்பாள் சத்திரம்

## மராத்தியர் சத்திரங்கள்

தஞ்சை மராட்டிய மன்னர்களின் சத்திரங்கள் மல்லியம் (மல்லியம் சத்திரம்), திருபுவனம் (சக்வாராம்பாள்புரம் சத்திரம்), தாராசுரம் (இராஜஸாம்பாள்புரம் சத்திரம்), திருவையாறு (பஞ்சநதமோகனாம்பாள்புரம் சத்திரம்), பள்ளியக்ரஹாரம் (லக்ஷமிராஜபுரம் சத்திரம்-வெண்ணாறு சத்திரம்), தஞ்சாவூர் (சிரேயஸ் சத்திரம்), தஞ்சாவூர் (கஞ்சி வீடு), தஞ்சாவூர் அண்மையில் நடார் (நடார் சத்திரம்), சூரக்கோட்டை (இராஜகுமாரபாயி சத்திரம்), சூரக்கோட்டை அருகில் (சைதாம்பாள்புரம் சத்திரம்), நீடாமங்கலம் (யமுனாம்பாள்புரம் சத்திரம்), ஒரத்தநாடு (முக்தாம்பாள்புரம் சத்திரம்), மகாதேவபட்டினம் (மகாதேவபட்டினம் சத்திரம்), பட்டுக்கோட்டை (காசாங்குளம் சத்திரம்), இராஜாமடம்(மோகனாம்பாள் சத்திரம்), வேளங்குளம் (அம்மணி சத்திரம்) (சுலக்ஷனாம்பாள்புரம் சத்திரம்), மணமேற்குடி (திரெளபதாம்பாள்புரம் சத்திரம்), மீமிசல் (இராஜகுமாராம்பாள்புரம் சத்திரம்), இராமேசுவரம் (இராமேசுவரம் சத்திரம்), தனுஷ்கோடி (சேதுக்கரை சத்திரம்) ஆகிய இடங்களில் உள்ளன.
# முக்தாம்பாள் சத்திரம்

## சேவைகள்

மராட்டியர் ஆட்சிக்காலத்தில் (கி.பி.1743-1837) 20க்கும் அதிகமான சத்திரங்கள் இருந்தன. பெரும்பாலானவை மராட்டிய மன்னர்களின் மனைவி, காதலிகள், தாய், இஷ்ட தெய்வத்தின் பெயரால் கட்டப்பட்டன. ராமேஸ்வரம் வரை யாத்திரை செல்லும் பொதுமக்களும் பக்தர்களும் தங்கி இளைப்பாறுவதற்காகவும், வழிப்போக்கர்களுக்காகவும் கட்டப்பட்ட இச்சத்திரங்களில் எவ்விதப் பாகுபாடுமின்றி உணவு வழங்கப்பட்டது. ஒவ்வொரு சத்திரத்திற்கும் சில கிராமங்கள் மானியமாக வழங்கப்பட்டன. மானியமாக வழங்கப்பட்ட கிராமங்களிலுள்ள நிலங்களில் விளையும் தானியங்களைக் கொண்டு உணவு தயாரித்து சத்திரங்களில் வழங்கப்பட்டது. அக்காலத்தில் இச்சத்திரத்திற்கு தென்னமநாடு, புதூர், கண்ணந்தகுடி கிழக்கு, வன்னிப்பட்டு ஆகிய கிராமங்கள், பிற நில மானியங்கள் மூலமாக ஏறத்தாழ ரூ.50,000 வருவாய் கிடைத்துள்ளது.
# முக்தாம்பாள் சத்திரம்

## முக்தாம்பாள்

கி.பி.1798இல் அரசப்பதவியை ஏற்ற இரண்டாம் சரபோஜிக்கு இரு மனைவிகள் இருந்தனர். இத்திருமணத்திற்கு முன்பாகவே அவர் முக்தாம்பாளைத் திருமணம் செய்திருந்தார்.
முக்தாம்பாள் நினைவாக இச்சத்திரம் அமைக்கப்பட்டது. இந்தச் சத்திரம் உட்பட அக்ரகாரம், கோயில், குளம் போன்றவற்றையும் அவர் அமைத்தார்.
# முக்தாம்பாள் சத்திரம்

## கலை நுட்பம்

இந்தச் சத்திரம் கலை நுட்பங்களைக் கொண்டு, கண்ணைக் கவரும் வகையில் அமைந்துள்ளது. தஞ்சாவூர் மாவட்டத்தில் மராட்டிய மன்னர்களால் கட்டப்பட்ட சத்திரங்களில் இது மிகவும் பெரியதாகும். அரண்மனை போல கட்டப்பட்டுள்ள இச்சத்திரத்தில் கலை நயமிக்க ஊஞ்சல் மேடை, அடித்தளத்திலும் மேல் தளத்திலும் அழகிய வேலைப்பாடுகள் உள்ளன.
# முக்தாம்பாள் சத்திரம்

## தற்போதைய நிலை

ஆங்கிலேயர் வருகைக்கு பின், பள்ளிக்கூடமாகவும், பின்னர் தொடர்ந்து, மாணவர்கள் விடுதியாகவும் பயன்படுத்தப்பட்டது.தற்போது, சேதமடைந்த நிலையில் உள்ள, இச்சத்திரத்தை சத்திரத்தை பாதுகாக்க வரலாற்று ஆய்வாளர்கள் கோரிக்கை விடுத்துள்ளனர்.
# ஏர் நியூசிலாந்து

**ஏர் நியூசிலாந்து லிமிடெட்** நியூசிலாந்து நாட்டுடன் இணைந்த தேசிய அளவிலான விமானச் சேவையாகும். நியூசிலாந்தின் ஆக்லாந்து நகரை அடிப்படையாகக் கொண்டு செயல்படும் இந்த விமானச்சேவை 25 உள்நாட்டு இலக்குகளுக்கும், 26 சர்வதேச இலக்குகளுக்கும் செயல்படுகிறது. இதன் சர்வதேச விமானச் சேவை இலக்குகளில் ஆசியா, ஐரோப்பா, வட அமெரிக்கா மற்றும் ஓசியானியா பகுதிகளைச் சேர்ந்த 15 நாடுகள் அடங்கும். 1999 ஆம் ஆண்டு முதல் ஸ்டார் அலையன்ஸின் உறுப்பினராக ஏர் நியூசிலாந்து இருந்துவருகிறது.
# ஏர் நியூசிலாந்து

## கோட்ஷேர் ஒப்பந்தங்கள்

ஏர் நியூசிலாந்து நிறுவனம் பின்வரும் விமானச்சேவை நிறுவனங்களுடன் கோட்ஷேர் ஒப்பந்தங்களைப் பகிர்ந்துள்ளது.
1. ஏரோலினியாஸ் அர்ஜென்டினாஸ் (டிசம்பர் 2015 முதல் தொடங்கும்)
1. ஏர் கனடா
1. ஏர் சீனா
1. ஏசியானா ஏர்லைன்ஸ்
1. ஏர்கலின்
1. ஏர் ரரோடோங்கா
1. ஏர் டஹிட்டி நியு
1. ஏர் வனௌடு
1. அனைத்து நிப்பான் ஏர்வேய்ஸ்
1. கத்தே பசிபிக்
1. எடிஹட் ஏர்வேய்ஸ்
1. பிஜி ஏர்வேய்ஸ்
1. ஜெட் ஏர்வேய்ஸ்
1. லுஃப்தான்ஸா
1. சிங்கப்பூர் ஏர்லைன்ஸ்
1. சவுத் ஆஃப்பிரிக்கன் ஏர்வேய்ஸ்
1. தாய் ஏர்வேய்ஸ் இன்டர்நேஷனல்
1. துர்கிஷ் ஏர்லைன்ஸ்
1. யுனைடெட் ஏர்லைன்ஸ்
1. விர்ஜின் அட்லாண்டிக் ஏர்வேய்ஸ்
1. விர்ஜின் ஆஸ்திரேலியா
# ஏர் நியூசிலாந்து

## விமானக் குழு

தற்போதைய விமானக்குழு
**'''தற்போதைய விமானக்குழு'''**  
| <span>விமானம் | <span> | <span>ஆர்டர்கள் | <span>பயணிகள் |  |  |  |  |  |
| --- | --- | --- | --- | --- | --- | --- | --- | --- |
| ஏர்பஸ் ஏ320 – 200 (சிஈஓ) | 23 | 13 | — | — | — | 168 | 168 |  |
| 10 | 5 | 171 | 171 |  |  |  |  |  |
| ஏர்பஸ் ஏ320 நியோ | - | 13 | - | TBC | TBC |  |  |  |
| ஏர்பஸ் ஏ320 நியோ | &nbsp;— | TBC | - | TBC | TBC |  |  |  |
| போயிங்க் 737 – 300 | 4 | — | — | — | — | 133 | 133 |  |
| போயிங்க் 767 – 300 ஈஆர் | 5 | 24 | 206 | 230 |  |  |  |  |
| போயிங்க் 777 – 200 ஈஆர் | 8 | 6 | &nbsp;— | 26 | 36 | &nbsp;— | 242 | 304 |
| 2 | &nbsp;— | 26 | 40 | 54 | 192 | 312 |  |  |
| போயிங்க் 777 – 300 ஈஆர் | 7 | &nbsp;— | 44 | 44 | 60 | 184 | 332 |  |
| போயிங்க் 787 – 9 | 3 | 9 | 18 | 21 | 42 | 221 | 302 |  |
# ஏர் நியூசிலாந்து

## முந்தைய விமானக்குழு

| விமான வகை | மொத்த
விமான்ங்களின்
எண்ணிக்கை | முதல்
விநியோகம் | இறுதியாக
பயன்படுத்தப்பட்டது | பதிலாக
மாற்றப்ப்ட்டது |
| --- | --- | --- | --- | --- |
| லாக்ஹீட் எல் – 188 எலெக்ட்ரா | 5 | 1959 | 1972 | டக்ளஸ் டிசி – 8 – 52 |
| ஃபோக்கெர் எஃப் 27 ஃபிரெண்ட்ஷிப் | 24 | 1960 | 1990 |  |
| டக்ளஸ் டிசி – 8 – 52 | 7 | 1965 | 1981 | மெக்டொனல் டக்ளஸ் டிசி – 10 |
| போயிங்க் 737 – 200 | 30 | 1968 | 2001 | போயிங்க் 737 – 300 |
| மெக்டொனல் டக்ளஸ் டிசி – 10 – 30 | 8 | 1973 | 1982 | போயிங்க் 747 – 200 |
| போயிங்க் 747 – 200 | 5 | 1981 | 2000 | போயிங்க் 747 – 400 |
| போயிங்க் 767 – 200 ஈஆர் | 9 | 1985 | 2005 | ஏர்பஸ் ஆ320 – 200 |
| போயிங்க் 747 – 400 | 8 | 1990 | 2014 | போயிங்க் 777 – 300 ஈஆர் |
| போயிங்க் 767 – 300 ஈஆர் | 6 | 1991 | போயிங்க் 777 – 200 ஈஆர் / போயிங்க் 787 – 9 |  |
| போயிங்க் 737 – 300 | 25 | 1998 | ஏர்பஸ் ஏ320 – 200 |  |
| BAe 146-200 | 1 | 2001 | 2002 | போயிங்க் 737 – 300 |
| BAe 146-300 | 7 | 2001 | 2002 | போயிங்க் 737 – 300 |
| ஏர்பஸ் ஏ 320-200 | 2 | 2003 | } |  |
# ஆயர் பொதுப் பதில்குரு

**ஆயர் பொதுப் பதில்குரு** அல்லது பொது வழக்கில் **முதன்மை குரு** என்பவர் ஒரு மறைமாவட்ட ஆயரின் முதன்மையான பதில் ஆள் ஆவார். இப்பதவியினை வகிப்பவர், தமது பதவியின் வாயிலாக, சட்டத்தால் மறைமாவட்டம் முழுவதிலும் மறைமாவட்ட ஆயருக்குரிய அதே செயல்படுத்தும் அதிகாரத்தைக் கொண்டுள்ளார். அதாவது சட்டத்தால் ஆயரின் சிறப்பு ஆணை தேவைப்படும் காரியங்கள் தவிர, அனைத்து நிர்வாகச் செயல்களையும் நிறைவேற்ற அவர் அதிகாரம் கொண்டுள்ளார். இதனால் திருச்சபைச் சட்டப்படி ஒரு மறைமாவட்டத்தில் அம்மறைமாவட்ட ஆயருக்கு அடுத்து மிக உயரியப்பதவி இது ஆகும்.  
இப்பதவி மேற்கத்திய கிறித்தவத்தில், குறிப்பாக கத்தோலிக்க திருச்சபை மற்றும் ஆங்கிலிக்க ஒன்றியத்தில் மட்டுமே இப்பட்டம் இப்பெயரில் வழங்கப்படுகின்றது. கிழக்கில் இப்பதவியினை *protosyncellus* என்று அழைப்பர்.
# போர் சீசன்சு ஓட்டல், மும்பை

**போர் சீசன் ஹோட்டல், மும்பை** (Four Seasons Hotel, Mumbai) ஒரு ஐந்து நட்சத்திர ஹோட்டலாகும். இது ரொறன்ரோடோரன்டோவினை அடிப்படையாகக் கொண்ட ஃபோர் சீசன் ஆடம்பர விடுதிகள் மற்றும் பொழுதுபோக்கு தங்குமிடங்களின் ஒரு பிரிவாகும். மும்பையின் வளர்ந்துவரும் முக்கிய நகரங்களுள் ஒன்றான வோர்லியில் இது அமைந்துள்ளது. இதில் தற்போது 202 விருந்தினர் அறைகளும், இந்தியாவின் மிகவும் உயரமான மேல்மாடி அருந்தகமும் கொண்டுள்ளது. இதனை லோஹன் அசோசியேட்ஸின் ஜான் அர்சாரியன் வடிவமைத்து கட்டினார்.
# போர் சீசன்சு ஓட்டல், மும்பை

## வரலாறு

37 மாடிகளைக் கொண்ட ஃபோர் சீசன் ஹோட்டல் 2008 ஆம் ஆண்டு கட்டிமுடிக்கப்பட்டது. இதன் வடிவமைப்பினை ஹாங்காங்கினை அடிப்படையாகக் கொண்ட நிறுவனமான லோகன் அசோசியேட்சின் சார்பில் ஜான் அர்சாரியன் செய்தார். ஹோட்டலின் உள்வடிவமைப்பினை பில்கே லினாஸ் வடிவமைத்துள்ளர். சுமார் ஒன்றரை ஆண்டுகளாக இதன் கட்டிட வேலைகள் நடைபெற்றது. மேலும் இந்தியாவில் 37 மாடிகளைக் கொண்ட கட்டிடத்தினை மிக விரைவாக கட்டிமுடித்த பெருமை இந்த ஹோட்டலுக்குள்ளது. இதன் 37 மாடிகளை கட்டிமுடிக்க ஒரு வருடத்திற்கும் குறைவான கால அளவே செலவானது. இதன் மேலாண்மைப் பணிகளை சஞ்சீவ் கார்க் பார்த்துக்கொண்டார். சஞ்சீவ் கார்க், புது தில்லியினை அடிப்படையாகக் கொண்ட நிறுவனமான, அஹ்லுவாலியாவின் ஒப்பந்தங்கள் நிறுவனத்தின் பொது மேலாளர் ஆவார். இதனை கட்டிமுடிக்க அமெரிக்க மதிப்பின்படி சுமார் 100 மில்லியன் டாலர்கள் செலவானது
# போர் சீசன்சு ஓட்டல், மும்பை

## இருப்பிடம்

போர் சீசன் ஹோட்டல் மும்பை, வோர்லியில் உள்ள டாக்டர். ஈ. மோசஸ் சாலையில் உள்ளது. இந்த நகரம் மும்பையின் பொருளாதார வளர்ச்சியில் முக்கியப்பங்கு வகிக்கும் நகரங்களில் ஒன்றாகும். இங்கிருந்து நரிமன் பாயிண்ட் மற்றும் பான்ட்ரா குர்லா காம்பளக்ஸ் போன்ற இடங்களுக்கு சுமார் 7 கிலோ மீட்டர் மற்றும் 8 கிலோ மீட்டர் பயணத்தின் மூலம் சென்றடையலாம். சத்ரபதி சிவாஜி சர்வதேச விமான நிலையம் இந்த ஹோட்டலில் இருந்து ஏறக்குறைய 20 கிலோ மீட்டர் தொலைவில் உள்ளது.
# தேசிய வடிவமைப்பு நிறுவனம்

**தேசிய வடிவமைப்பு நிறுவனம்** (National Institue of Design-NID) , இந்திய அரசின் வணிகம் மற்றும் தொழில் அமைச்சகத்தின் கீழ் 60 ஆண்டுகாலமாக செயல்படும் ஒரு தொழிற்கல்வி நிறுவனம். வடிவமைப்புக் கல்வி, பயிற்சி மற்றும் ஆராய்ச்சிகளில் முக்கிய இடத்தை இந்நிறுவனம் வகிக்கிறது.. இந்நிறுவனம் வடிவமைப்புத் துறையில் ஆராய்ச்சி மற்றும் மேம்படுத்தல் (Research and Development) வசதிகள் கொண்டுள்ளது.  
இந்திய அரசால் தேசிய முக்கியத்துவம் வாய்ந்த நிறுவனங்களில் ஒன்றாக தேசிய வடிவமைப்பு நிறுவனம் எடுத்துக் கொள்ளப்பட்டதாக 18 சூலை 2014ஆம் நாளில் இந்திய அரசிதழில் வெளியிடப்பட்டுள்ளது.  
இந்நிறுவனத்தின் தலைமையிடம் அகமதாபாத். காந்திநகர், பெங்களூரு ஆகிய இடங்களில் கிளைகள் உள்ளது. இளநில மற்றும் முதுநிலை பட்டப்படிப்புகளில், 17 வேறுபட்ட வகையான வடிவமைப்புத் தொழிற்கல்வி பயிற்சிகள் வழங்குகிறது. தொழில் துறை சார்ந்த வடிவமைப்புகள் தொடர்பான கருத்துக்களைப் பரிமாறிக் கொள்வதில், 55 வெளிநாட்டு நிறுவனங்களுடன் தொடர்பில் உள்ளது. வடிவமைப்புகள் தொடர்பான ஆய்வுப் படிப்புகளும் இந்நிறுவனத்தில் உள்ளன.  
இந்நிறுவனம், மேனிலைப் பள்ளி இறுதித் தேர்வில் தேர்ச்சி பெற்றவர்களுக்கும் மற்றும் அதற்கு இணையான படிப்பு முடித்தவர்களுக்கும், அகமதாபாத்தில் அமைந்துள்ள தலைமையகத்தில் நான்காண்டு கால வடிவமைப்பு இளநிலப் பட்டமும் மற்றும் காந்திநகர், பெங்களூரு, அகமதாபாத் ஆகிய இடங்களில் அமைந்துள்ள கிளை நிறுவனங்களில், இளநிலைப் பட்டம் பெற்றவர்களுக்கு 17 வகையான வடிவமைப்புகளில், இரண்டரை ஆண்டுக் கால முதுகலைப் பட்டயப் பயிற்சியும் வழங்குகிறது.
# தேசிய வடிவமைப்பு நிறுவனம்

## வழங்கும் தொழிற்கல்விகள்

1. தொழிற்சாலை வடிவமைப்பு
1. தொலைத் தொடர்பு வடிவமைப்பு
1. ஜவுளி (Textile) வடிவமைப்பு
1. ஆயத்த ஆடைகள் வடிவமைப்பு
1. ஒருங்கிணைந்த தகவல் தொழில்நுட்ப வடிவமைப்பு
# சிந்தாமணி, மதுரை

**சிந்தாமணி** என்பது தமிழகத்தின் மதுரை மாவட்டத்தில் மதுரை (தெற்கு) வட்டத்தில் உள்ள ஒரு கிராமம் ஆகும்.  
இக்கிராமம் மதுரையிலிருந்து தெற்கில் 4&nbsp;கி.மீ. தொலைவிலும். திருப்பரங்குன்றத்திலிருந்து 9&nbsp;கி.மீ. தொலைவிலும் அமைந்துள்ளது. மதுரை விமான நிலையம் 1.5&nbsp;கி.மீ. தொலைவில் உள்ளது. இக்கிராமம் திருப்பரங்குன்றம் (சட்டமன்றத் தொகுதி) மற்றும் விருதுநகர் மக்களவைத் தொகுதியின் கீழ் உள்ளது. மதுரை மாநகராட்சியில் மூன்றாம் மண்டலத்தில் 56 வார்டின் கீழ் உள்ளது.
# தாராசங்கர் பந்தோபாத்தியாய்

**தாராசங்கர் பந்தோபாத்தியாய்** (23 சூலை 1898 – 14 செப்டம்பர் 1971) என்பவர் முன்னணி வங்காள எழுத்தாளர் ஆவார். இவர் 65 புதினங்களையும், 53 கதைகளையும், 12 நாடகங்களையும், 4 கட்டுரை நூல்களையும், 4 வாழ்க்கை வரலாறுகளையும், 2 பயணக் கட்டுரைகளையும் எழுதியுள்ளார். இவரின் சிறந்த எழுத்துப் பணிகளைப் பாராட்டி இரபிந்தர புரசுகர் விருது சாகித்திய அகாதமி விருது, ஞானபீட விருது, பத்ம பூசன் ஆகிய இந்திய விருதுகள் வழங்கப்பட்டுள்ளன.  
இவரது நூல்களில் சிலவற்றை த. நா. சேனாபதி மற்றும் த. நா. குமாரசாமி ஆகியோர் தமிழ் மொழியில் மொழிபெயர்த்துள்ளனர்.
# பாலிதானா

**பாலிதானா** (Palitana) இந்தியா, குஜராத் மாநிலத்தின், பவநகர் மாவட்டத்தில் அமைந்த நகரம். பவநகரிலிருந்து தென்மேற்கில் 50 கி. மீ., தொலைவில் அமைந்த இந்நகரம் சமணர்களுக்கு புனித தலம் ஆகும். இந்நகரத்திலிருந்து மூன்று கி மீ தொலைவில் உள்ள சத்ருஞ்ஜெய மலை சமணர்களின் முக்கிய புனிதத் தலமாகும். இம்மலையில் நூற்றுக்கணக்கான சமணக் கோயில்கள் உள்ளது.
# பாலிதானா

## வரலாறு

சமணர்களின் முதல் தீர்த்தங்கரர் ஆதிநாதர் எனும் ரிசபதேவர் பாலிதானா நகரத்தின் சத்ருஞ்ஜெய மலையில் அமர்ந்து தியானம் செய்தார் என்பது சமணர்களின் நம்பிக்கை. பின்னர் சத்ருஞ்ஜெய மலையில் சமணர் கோயில்கள் எழுப்பப்பட்டன.  
சௌராட்டிர தீபகற்பத்தில், 1194இல் நிறுவப்பட்ட பாலிதானா அரசு, பிரித்தானிய இந்திய அரசில் ஒரு மன்னராட்சி நாடாக விளங்கியது. பாலிதானாவின் பரப்பளவு 777 சதுர கிலோ மீட்டராகும். 1921இல் 58,000 மக்கட்தொகையும், 91 கிராமங்களும், ரூபாய் 7,44,416 வருவாயும் கொண்டிருந்தது.  
1656ஆம் ஆண்டில் குஜராத்தின் இசுலாமிய ஆளுநர் ஷா ஜஹான் என்பவர் பாலிதானாவை ஒரு புகழ் பெற்ற சமண வணிகர் சாந்திதாஸ் ஜவேரி என்பவருக்கு மானியமாக வழங்கினார். 1730இல் பாலிதானா சமணர் கோயில்களின் நிர்வாகம் ஆனந்த்ஜி கல்யாண்ஜி என்ற அறக்கட்டளையின் கீழ் வந்தது.
# பாலிதானா

## சமணர் கோயில்கள்

சமணர் கோயில்கள்]]
சமணர் கோயில்கள்]]  
உலகத்தில் அதிக கோயில்கள் கொண்ட மலை, சத்ருஞ்ஜெய மலையாகும். இம்மலையில் பளிங்கு கற்களால் ஆன 3,000 சமணர் கோயில்களின் கூட்டம் அமைந்துள்ளது.
பாலிதானாவில் உள்ள சத்ருஞ்ஜெய மலை முழுவதும் உள்ள சமணர்களின் புனித தலமாகும். இங்கு சமணர்களின் முதல் தீர்த்தாங்கரர் ரிசபதேவர் என்ற ஆதிநாதரின் முதன்மையான கோயில் அமைந்துள்ளது.
மலை அடிவாரத்திலிருந்து மலை உச்சிக்குச் செல்ல 3,800 படிகள் உள்ளன.
# பாலிதானா

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின்படி, பாலிதானாவின் மக்கட்தொகை 1,75,000 ஆகும். எழுத்தறிவு விகிதம் 74%ஆக உள்ளது. இங்குள்ள மக்களில் பெரும்பாலோர் சமணர் என்பதால் இங்குள்ள மக்கள் எவரும் புலால் உண்பதில்லை.
# பாலிதானா

## போக்குவரத்து வசதிகள்

- பாலிதானா நகரத்திலிருந்து பவநகர் விமான நிலையம் 51 கி. மீ., தொலைவில் உள்ளது. இந்த விமான நிலையம் மும்பை, ஆமதாபாத் நகரங்களை இணைக்கிறது.  
- பாலிதானா இரயில் நிலையம் பவநகர், காந்திநகர் மற்றும் ஆமதாபாத் நகரங்களை இணைக்கிறது.  
- பேருந்துகள் பவநகர், ஆமதாபாத், வதோதரா ஆகிய நகரங்களை இணைக்கிறது.
# பாலிதானா

## இதனையும் காண்க

- சத்ருஞ்ஜெய மலை
- தில்வாரா சமணர் கோயில்
- தரங்கா சமணர் கோயில்கள்
- கிர்நார் சமணர் கோயில்கள்
- குஜராத்தில் சமணம்
- சமணர் கோயில்கள்
# கிருட்டிணகிரி மாவட்ட வனவளம்

**கிருட்டிணகிரி மாவட்ட வனவளம்**, கிருட்டிணகிரி மாவட்டம் 1482 சதுர கிலோ மீட்டர் வனக் காப்புக் காடுகளைக் கொண்டுள்ளது, இது மாவட்டத்தின் பரப்பளவில் 28% ஆகும். இம்மாவடட்டக் காடுகள் மூன்று மாநிலங்களான கர்நாடகம்,ஆந்திரம், தமிழகம் ஆகியவற்றின் எல்லைகள் சந்திக்கும் பகுதியில் அமைந்துள்ளது. இவ்வனங்கள் காவிரி, சனத்குமார நதி, ஆனைபித்தஹள்ளா, அஞ்செட்டி ஆறு, தென்பெண்ணை ஆறு ஆகிய ஆறுகளுக்கு நீர் பிடிப்புப் பகுதியாக உள்ளன.
# கிருட்டிணகிரி மாவட்ட வனவளம்

## வனக்கோட்டம்

முன்பு சேலம் மாவட்டத்தின் ஒருபகுதியாக கிருட்டிணகிரி இருந்த போது, இவ்வனங்கள் 1902 ஆம் ஆண்டு முதல் சேலம் வடக்கு வனக்கோட்டமாகச் சேலத்தைத் தலைமையிடமாகக் கொண்டும், பின்னர் 1925 இருந்து புகழ்பெற்ற ஒசூர் கால்நடைப் பண்ணையைத் தலைமை இடமாகக் கொண்டு இயங்கிவருகிறது. ஒசூர் வனக்கோட்டத்தில் இருந்த மொத்தம் 1,50,000 ஹக்டேர் பரப்பில், ஏறக்குறைய 47,000 ஹெக்டேர் வனப்பரப்பு தனியாக பிரிக்கப்பட்டு 2018 ஆம் ஆண்டு கிருட்டிணகிரி வனக்கோட்டமாக மாற்றப்பட்டது. மீதமுள்ள 1,03,000 ஹெக்டேர் பரப்பளவில் 50433 ஒசூர் வன உயிரியல் சரணாலயம் உருவாக்கப்பட்டுள்ளது.
# கிருட்டிணகிரி மாவட்ட வனவளம்

## சரகங்கள்

ஒசூர் வன உயிரியல் சரணாலயம் என்று அழைக்கப்படும் ஒசூர் வனக்கோட்டத்தில் ஒசூர், தேன்கனிக்கோட்டை, ஜவளகிரி, அஞ்செட்டி, உரிகம் ஆகிய ஐந்து வனச்சரகங்கள் உள்ளன. கிருட்டிணகிரி வனக்கோட்டத்தில் கிருட்டிணகிரி, ஊத்தங்கரை சூளகிரி போன்ற மூன்று வனச்சரகங்கள் செயல்படுகின்றன.
# கிருட்டிணகிரி மாவட்ட வனவளம்

## நிலவியல்

இம்மாவட்டத்தில் அமைந்துள்ள கிழக்குத் தொடர்ச்சி மலையின் பெரும்பான்மை பகுதி மேலகிரி என்றழைக்கப்படுகிறது. கடல் மட்டத்தில் இருந்து 400 முதல் 1300 மீட்டர் உயரம்வரை சிறு குன்றுகளாகவும், மலைத்தொடர்களாகவும் அமைந்துள்ளன. இம்மாவட்டத்தின் மிக உயரமான சிகரமாக குத்திராயன் மலைச்சிகரம் (1395 மீட்டர்) உள்ளது. தென்மேற்கு, வடகிழக்கு மழைக்காலங்களில் மழையைப் பெறும் இம்மாவட்டம் சராசரியாக 830 மில்லி மீட்டர் மழையைப் பெறுகிறது.
# கிருட்டிணகிரி மாவட்ட வனவளம்

## காட்டு வகைகள்

கிருட்டிணகிரி மாவட்ட வனங்கள் பெரும்பான்மையும் இலையுதிர் காடுகளாகவே உள்ளன. ஓரிரு இடங்களில் வறண்ட பசுமை மாறாக் காடுகளும், காவிரி ஆற்றங்கரையையொட்டி ஆற்றோரக் காடுகளும் அமைந்துள்ளன.
# கிருட்டிணகிரி மாவட்ட வனவளம்

## காட்டு வகைகள்

### இலையுதிர் காடுகள்

இலையுதிர் காடுகள் அஞ்செட்டி,உரிகம், ஜவளகிரி, இராயக்கோட்டை, ஒசூர்,கிருட்டிணகிரி, போன்ற பகுதிகளில் காணப்படுகின்றன. இக்காடுகளில் காணக்கூடிய முக்கிய மரங்கள் தேக்கு, வேங்கை, ஈட்டி, கடம்பு மரம், தடசு, வெக்காளி, புரசு, உசில், ஆச்சான், வெள்வேல், வாகை, வேம்பு, ஆத்தி, பலாசம், சந்தன வேம்பு, கொன்றை, சாரபருப்பு, விளா, ஆல், மைசூர் ஆல், அரசு, ஆயா, மஞ்சணத்தி, நெல்லி, நெடுநார், பூச்சக்காய், வெண்கடம்பு, பூவத்தி, எட்டி, தேத்தான், கடுக்காய், தான்றிக்காய், கருமருது, நொச்சி, வெப்பாலை, இலந்தை, குமிழ், செம்புள்ளிச்சை, அழிஞ்சில், வட்டகண்ணு, விடத்தாரை, ரோஹினி,பிராயன்,காட்டு எலுமிச்சை, மூங்கில், கல் மூங்கில், சாலை, கருங்காலி, குங்கிலியம், முன் இலவு, கிளுவை, காரை, ஆதண்டை, பாவட்டை, களா, ஆகியவகையாகும்.
# கிருட்டிணகிரி மாவட்ட வனவளம்

## காட்டு வகைகள்

### ஆற்றோரக் காடுகள்

இக்காடுகள் ஆற்றோரங்களில் காணப்படுகினெறன. இதில் நீர்மருது, நாவல், புங்கை, புளி, ஆல், இலுப்பை, நறுவிலி, ஆகியன காணப்படுகின்றன.
# கிருட்டிணகிரி மாவட்ட வனவளம்

## காட்டு வகைகள்

### உலர்ந்த பசுமை மாறாக் காடுகள்

உலர்ந்த பசுமை மாறாக் காடுகளில் காயா, நாவல், செருந்தி, உலக்கை பாலை, மகிழம், ஆகிய மரங்களும் முல்லை நிலத்தின் சின்னமாகிய மூன்றுவகை முல்லைக் கொடிகள் காணப்படுகின்றன. மேற்குத் தொடர்ச்சி மலையில் உள்ளது போன்ற பசுமை மாறாக்காடுகள், குறைந்த உயரமுடைய சோலைவனக் காடுகளில் காணப்படும் மரவகைகளும் குத்திராயன் மலைப்பகுதியில் காணப்படுகின்றன.
# கிருட்டிணகிரி மாவட்ட வனவளம்

## உயிரினங்கள்

1900க்கு முன்பு இக்காடுகளில் யானை, புலி, சிறுத்தை, புல்லியான், கடமான், காட்டுப் பன்றிகள், கரடி, உள்ளிட்ட பல்வேறு வனவிலங்குகள் பெருமளவில் காணப்பட்டன. தற்போது புலி, வெளிமான், ஓநாய், ஆகிய உயிரினங்கள் அழிந்துவிட்டன. கழுதைப்புலி, குள்ள நரி ஆகியன அரிதாகிவிட்டன. தற்போது காணப்படும் உயிரினங்கள்; யானை, காட்டு மாடு, நான்கு கொம்பு மான், புள்ளிமான், காட்டுப் பன்றி, சருகுமான், கேளை ஆடு, நரி, காட்டுப் பூனை, சிறுத்தை, மூன்று வகையான கீரிகள், நீர் நாய்,கரடி, முதலை,மரநாய், புனுகுப் பூனை, செந்நாய், முயல், எறும்பு தின்னி, வெள்ளை குரங்கு, அனுமான் குரங்கு, முள்ளம்பன்றி, மர அணில் முதலியன உள்ளன. இக்காடுகளில் 150 வகைக்கும் குறையாத பறவைகள் உள்ளன. 30 வகையான நீர்வாழ் பறவைகள் இருப்பதும் இனம் கண்டுகெள்ளப்பட்டது. பல்லி,ஓணான்,பாம்பு, முதலை, ஆமை உள்ளிட்ட ஊர்வனவகைகளும், 10 வகையான தவளை இனங்களும், 18 வகையான மீனினங்களும் இனம் காணப்பட்டுள்ளன. இவையல்லாது 100க்கும் மேற்பட்ட வண்ணத்துப்பூச்சி, அந்துப்பூச்சி இனங்கள் இருப்பதும் தெரியவந்துள்ளது.  
வன உயிரினங்களில் மிகப் பெரியதான யானை இக்காடுகளில் 200க்கு மேல் காணப்படுகின்றன. அவை கர்நாடக வனப்பகுதிகளில் இருந்து அக்டோபர்-மார்ச் மாதங்களில் இடம் பெயர்ந்து இக்காடுகளுக்கு வலசை வருகின்றன. இதனால் வேளாண்மைக்கு பாதிப்பு ஏற்படுகிறது.
# கிருட்டிணகிரி மாவட்ட வனவளம்

## இதையும் காண்க

- ஒசூர் வன உயிரியல் சரணாலயம்
# சோமேஸ்வரானந்தகிரி சுவாமிகள்

சோமேஸ்வரானந்தகிரி சுவாமிகள் இந்தியாவில் காசுமீரில் அவதரித்து இலங்கையில் சைவ சமய வளர்ச்சிக்கும் ஆன்மீக எழுச்சிக்கும் தொண்டாற்றிய துறவி ஆவார். சுவாமிகள் 1977ஆம் ஆண்டு செப்டெம்பர் முதலாம் திகதி இந்தியாவில் சமாதி அடைந்தார்.
# சோமேஸ்வரானந்தகிரி சுவாமிகள்

### இளமைக் காலம்

சுவாமியின் பிறப்பு, பெற்றோர் பற்றி அறிய முடியவில்லை ஆயினும் இவர் இந்தியாவின் காசுமீரில் பிறந்தார் என்பது பற்றி அறியமுடிகின்றது.. சுவாமி அவர்கள் தம் 12 ஆவது வயதிலொரு தவசியின்பால் ஆட்பட்டு வீட்டிலிருந்து வெளியேறி தவவாழ்வைக் கடைப்பிடித்தார்.
# சோமேஸ்வரானந்தகிரி சுவாமிகள்

### துறவறம்

சுவாமி வீட்டிலிருந்து புறப்பட்டு பத்திரிகேதாரம் எனும் இடத்தில் சில காலம் வாழ்ந்தார். பின் பல்வேறு தலங்களையும் தரிசித்து பாண்டுவா எனும் இடத்தில் மாமுனி ஒருவருடன் இருந்தார்.
# சோமேஸ்வரானந்தகிரி சுவாமிகள்

### சுவாமிகளின் இலங்கை வருகை

சுவாமி அவர்கள் தலைமன்னார் வழியாக இலங்கை யாழ்ப்பாணத்திற்கு வந்தார்.
# பியூரியஸ் 7

**பியூரியஸ் 7 ** இது 2015ஆம் ஆண்டில் திரைக்கு வந்த அமெரிக்க நாட்டு அதிரடித் திரைப்படம் ஆகும். இது பாஸ்ட் அன்ட் பியூரியஸ் என்ற திரைப்பட தொடரின் 7ஆம் பகுதி ஆகும். இந்த திரைப்படத்தை ஜேம்ஸ் வான் என்பவர் இயக்கியுள்ளார். இந்தத் திரைப்படத்தில் வின் டீசல், பால் வாக்கர், டுவெயின் ஜான்சன், மிச்செல் ரோட்ரிக்வெஸ், ஜோர்டானா ப்ரீவ்ஸ்டர், டிரேச கிப்சன், லுடாகிரிஸ், லூகாஸ் பிளாக், ஜேசன் ஸ்டேதம் உள்ளிட்ட பலர் நடித்துள்ளார்கள்.  
இந்தத் திரைப்படத்தை நீல் எச் மோரிட்ஸ் மற்றும் வின் டீசல் தயாரிக்க, யுனிவர்சல் பிக்சர்ஸ் என்ற நிறுவனம் வினியோகம் செய்கின்றது. இந்தத் திரைப்படம் ஏப்ரல் 3, 2015ஆம் ஆண்டு வெளியானது.
# பியூரியஸ் 7

## நடிகர்கள்

- வின் டீசல்
- பால் வாக்கர்
- டுவெயின் ஜான்சன்
- மிச்செல் ரோட்ரிக்வெஸ்
- ஜோர்டானா ப்ரீவ்ஸ்டர்
- டிரேச கிப்சன்
- லுடாகிரிஸ்
- லூகாஸ் பிளாக்
- ஜேசன் ஸ்டேதம்
- எல்சா படகி
- குர்ட் ரஸ்ஸெல்
- டோனி ஜா as Louie Tran
- அலி பாசல்
# பியூரியஸ் 7

## திரைப்படத்தின் சிறப்பு அம்சங்கள்

- திரைக்கதையும் காட்சியமைப்பும் படத்திற்கு பக்க பலமாக அமைந்திருக்கிறது. மேலும் விமானத்தில் இருந்து கார் விழும் காட்சி (பாரா டைவிங்), அபுதாபியில் கட்டிடங்களுக்கிடையே பாயும் கார், ரோட்ரிக்ஸின் அபுதாபி சண்டை, ஆளில்லா விமானத்தை தாக்கி அழிக்கும் ஜான்சன், பாதாளத்தில் சரியும் பஸ்ஸில் இருந்து தாவும் பால் வாக்கர்... என ரசிகர்களின் எதிர்பார்ப்புக்கு ஏற்ப சுவாரஸ்யம் குறையாமல் விறுவிறுப்பான படத்தொகுப்பு மூலம் படம் நிமிர்ந்து நிற்கிறது.
- குறிப்பாக அபுதாபியில் உள்ள மிகப்பெரிய கட்டிடங்களுக்கு நடுவே செல்லும் கார் பார்வையாளர்களை வியப்பில் ஆழ்த்துகிறது. ஒவ்வொரு காட்சியும் ரசிகர்களுக்கு விஷுவல் டிரீட்டாக அமைந்திருக்கிறது. படத்தின் முதல் நிமிடம் முதல் இறுதிக்காட்சி வரை வைத்த கண் வாங்காமல் பார்க்கும் அளவுக்கு படத்தின் காட்சிகள் வேகமாக செல்கின்றன.
# பியூரியஸ் 7

## இசை

இந்தத் திரைப்படத்திற்கு பிரையன் டைலர் என்பவர் இசை அமைத்துள்ளார். இவர் தோர்: த டார்க் வேர்ல்டு, இன்ட்டு தி ஸ்ட்டார்ம் போன்ற பல திரைப்படத்திற்கு இசை அமைத்தவர் என்பது குறிப்பிடத்தக்கது.
# பியூரியஸ் 7

## படபிடிப்பு நடந்த நகரங்கள்

- அட்லான்டா, ஜோர்ஜியா
- அபுதாபி, துபாய்
- பைக்ஸ் பீக் நெடுஞ்சாலை, கொலராடோ
# மின் விளையாட்டுகள்

**மின் விளையாட்டுக்கள்** (ஆங்கிலம்: Electronic sports) என்பது ஒழுங்கமைக்கப்பட்ட நிகழ்பட ஆட்டப் போட்டிகள் ஆகும். 2010 கள் தொடக்கம் கணிசமான பணப் பரிசுகளையும், முழுநேர ஆட்டக்காரர்களைக் கொண்ட ஒரு துறையாக மின் விளையாட்டுக்கள் வளர்ச்சி பெற்று வருகின்றன. பொதுவாக பல ஆட்டக்கார்கள் பங்குபெறும் நிகழ்நேர, வியூக, சண்டை மற்றும் மிகுபுனைவு ஆட்டங்கள் விளையாடப்படுகின்றன.  
மின் விளையாட்டுக்கள் நிகழ்பட ஆட்டப் பண்பாட்டின் ஒரு கூறாகப் பல ஆண்டுகளாக இருந்து வந்தாலும், அண்மைக் காலமாகவே தொழில்முறை ஆட்டக்காரர்களையும் குழுக்களையும், ஒழுங்கமைப்பு நிறுவனங்களையும் கொண்ட ஒரு துறையாக வளர்ந்து வருகின்றது. இந்தப் போட்டிகள் ருவிச்.ரிவி (Twitch.tv) போன்ற தளங்களில் ஒளிபரப்பப்படுகின்றன. இந்த நிறுவனங்கள் நிகழ்த்தும் மின் விளையாட்டு நிகழ்வுகளைப் பல மில்லியன் டொலர்கள் வருமானத்தைப் பெறுகின்றன. பெரும் வணிகங்கள் 16 - 30 வயதினரை இலக்கு வைத்து, இந்த நிகழ்வுகளில் விளம்பரங்கள் செய்கின்றன.  
2017 ல், ஏற்றுமதிகள் பார்வையாளர்களை மொத்தமாக 385 மில்லியன் மக்கள் உலகளாவிய அளவில் அடைந்தது.
# குசுமாகரசு

**விட்டுணு வாமன சிருவாதுகர்** (*Vishnu Vāman Shirwādkar*, विष्णु वामन शिरवाडकर) (27 பிப்பிரவரி 1912 – 10 மார்ச்சு 1999), என்னும் எழுத்தாளர் **குசுமாகரசு** (*குஷ்மாகரஜ்* என்னும் புனைப்பெயரில் எழுதிவந்த புகழ்பெற்ற மராத்திய எழுத்தாளர், கவிஞர், சிறுகதை ஆசிரியர், புதினப்படைப்பாளி, நாடக ஆசிரியர். இவர் மாந்தநேயராகவும், தாழ்த்தப்பட்ட மக்களின் விடுதலைக்காகவும் உரிமைக்காகவும் அறத்துக்காகவும் பாடுபட்டவராகவும் அறியப்படுகின்றார்.